Bilaspuras
Bilaspuras (hind. बिलासपुर, IAST: Bilāspur) – miestas Indijoje, Dekano plokščiakalnio šiaurėje, Čhatisgarho valstijoje, 111 km į šiaurę nuo valstijos sostinės Raipuro, prie Arpos upės. Geležinkelių mazgas. Žemės ūkio regiono prekybinis centras (ryžių auginimas). Rankų darbo sarių gamyba. Yra svarbus šiluminių ir hidroelektrinių kompleksas (antras pagal dydį šalyje), yra akmens anglių kasyklos. Veikia 5 universitetai. Yra keletas hinduistų šventyklų.